SPCG ลุยโซลาร์รูฟเป้า 1,000 ราย
น.ส.วันดี กุญชรยาคง ประธานกรรมการและกรรมการผู้จัดการใหญ่ บริษัท เอสพีซีจี (SPCG) ผู้ประกอบธุรกิจโรงไฟฟ้าพลังงานแสงอาทิตย์ เปิดเผยว่า ปีนี้เป็นจุดเริ่มต้นที่บริษัทจะขยายธุรกิจติดตั้งผลิตไฟฟ้าเซลล์แสงอาทิตย์บนหลังคา (โซลาร์รูฟ) โดยตั้งเป้ามีลูกค้าในปีแรกประมาณ 1,000 หลังคาเรือน คาดว่าจะเริ่มให้บริการในเชิงพาณิชย์ในไตรมาส 3 เป็นต้นไป
19 มี.ค. 2556

น.ส.วันดี กุญชรยาคง ประธานกรรมการและกรรมการผู้จัดการใหญ่ บริษัท เอสพีซีจี (SPCG) ผู้ประกอบธุรกิจโรงไฟฟ้าพลังงานแสงอาทิตย์ เปิดเผยว่า ปีนี้เป็นจุดเริ่มต้นที่บริษัทจะขยายธุรกิจติดตั้งผลิตไฟฟ้าเซลล์แสงอาทิตย์บนหลังคา (โซลาร์รูฟ) โดยตั้งเป้ามีลูกค้าในปีแรกประมาณ 1,000 หลังคาเรือน คาดว่าจะเริ่มให้บริการในเชิงพาณิชย์ในไตรมาส 3 เป็นต้นไป 
วันที่ 18 มี.ค.ที่ผ่านมา SPCG ได้แถลงข่าวเพื่อประกาศพันธมิตรเป็นครั้งแรก หลังขออนุมัติผู้ถือหุ้นในการเข้าไปซื้อกิจการ บริษัท ไทยโซลาร์ฟิวเจอร์ ผู้นำตลาดในธุรกิจออกแบบและติดตั้งระบบผลิตไฟฟ้าเซลล์แสงอาทิตย์ทั่วประเทศ ซึ่งรวมถึงโซลาร์รูฟด้วย จนปัจจุบันถือหุ้น 70% 
ด้านนายดุสิต เครืองาม กรรมการผู้จัดการ ไทยโซลาร์ฟิวเจอร์ กล่าวว่า ประเทศไทยยังมีศักยภาพในการติดตั้งโซลาร์รูฟได้อีกมาก เพราะปัจจุบันมีผู้ติดตั้งโซลาร์รูฟเพียง 100200 หลังคาเรือน หากเทียบกับประเทศญี่ปุ่นมีการติดตั้งมากกว่า 2 ล้านหลังคาเรือน หรือประเทศเยอรมนีกว่า 1 ล้านหลังคาเรือน
เทรดสนั่น Stock Futures ชุดใหม่
นางเกศรา มัญชุศรี กรรมการผู้จัดการ บริษัท ตลาดสัญญาซื้อขายล่วงหน้า (ประเทศไทย) หรือ TFEX เปิดเผยว่า ในวันที่ 18 มี.ค. TFEX ได้เปิดซื้อขายฟิวเจอร์สของหุ้นรายตัว หรือ Stock Futures เพิ่มเติมอีก 20 หุ้น จากที่มีอยู่ 30 หุ้น รวมเป็นทั้งสิ้น 50 หุ้นที่ใช้อ้างอิง โดยได้รับความนิยมเป็นอย่างมาก มีปริมาณการซื้อขายของ Stock Futures รวม 47,692 สัญญา จากปริมาณการซื้อขายตราสารอนุพันธ์รวมของ TFEX ที่ 77,304 สัญญา 
“ตั้งแต่ช่วงต้นปีที่ผ่านมา Stock Futures ได้รับความนิยมเป็นอย่างมาก โดยมีปริมาณการซื้อเฉลี่ย 36,479 สัญญาต่อวัน เพิ่มขึ้น 312.23% จากปีก่อนหน้า” นางเกศรา กล่าว